हरियाणा के रोहतक में एयरफोर्स में तकनीकी पदों पर भर्ती के लिए चल रही ऑनलाइन परीक्षा में लैपटॉप से कंप्यूटर सिस्टम एक्सेस करके पेपर सॉल्व कराते दो लोगों को पकड़ा है। इनके पास से पांच लैपटॉप मिले हैं। पुलिस ने दोनों आरोपियों को गिरफ्तार कर लिया है, जबकि अकादमी संचालक समेत तीन फरार हैं। मामले में पांच लोगों पर केस दर्ज किया गया है। वीरवार को एयरफोर्स पुलिस की स्पेशल टीम ने बाईपास स्थित श्रीकृष्णा ऑनलाइन सोल्यूशन पर छापा मार कर नकल गिरोह का खुलासा किया।